[{"text_idx": "#000002", "text": "Hea ja parem on siin kontekstis see, mis loob eelduse o\u0303itsvale a\u0308rile ja ettevo\u0303tlusele soosides inimeste kohal viibimist. Aga mil viisil? Kas lootes pelgalt sellele, et siia saabuvad nagunii miljonid kruiisituristid ja kui o\u0303ues ulub kivikastide, klaasseinte vahelises la\u0308bito\u0308o\u0308tamata sama kivises ruumis pelgalt tuul, siis suunduvad nad ehk seda enam poe sooja ostlemisembusesse?"}, {"text_idx": "#000003", "text": "Vo\u0303i hoopis la\u0308bi u\u0308mbritsevaga ha\u0308sti seotud, nii ku\u0308laliste kui kohalike jaoks tervislikku liikumist soodustava linnaruumi \u2013 jalgsi-, jalgrattaga liikumist, olemist, istumist, astumist vo\u0303imaldava, ko\u0303iki meeli kaasava, elamusi pakkuva, parimaid ilmakaari, klimaatilisi tingimusi kavalalt kasutava, esteetilise, ja\u0308tkusuutliku materjalikasutusega, u\u0308llatava, osalema kutsuva kohtumispaiga loomise?"}, {"text_idx": "#000007", "text": "Ko\u0303lab po\u0303nevalt, eks? Turundusto\u0308o\u0308, mis keskpa\u0308rase ajast ja arust identiteedita kaubanduskeskuse olemuse kenasse kastmesse peaks peitma, on va\u0308gev. Lisaks po\u0303nevale nimele Londoni arhitektid ja vo\u0303iduto\u0308o\u0308 nimi \u201c1959\u201d viitamas trendikale ja ka pa\u0308riselt kvaliteeti ja la\u0308bito\u0308o\u0308tatust sisaldavale 50te aastate disainile."}, {"text_idx": "#000009", "text": "\u201cEesti 100. su\u0308nnipa\u0308evaks plaanime ehitada praegusele tu\u0308hermaale kesklinna suurima kaubandus- ja bu\u0308roolinnaku. Porto Francost saab to\u0303eline linna su\u0308da, mis koos teiste u\u0308mbruskonna vabaaja- ja elamuarendustega teeb viimaks teoks kauara\u0308a\u0308gitud Tallinna avamise merele,\u201d so\u0303nas Dapon."}]